
PËR DiSA NDRYSHIME NË VENDIMIN NR. 280, DATË 15.1.1996 TË KËSHILLIT TË MINISTRAVE “PËR RUAJTJEN, MIRËMBAJTJEN DHE DHËNIEN ME QIRA TË OBJEKTEVE FORTIFIKUESE E MBROJTËSE”

Në mbështetje të nenit 100 të Kushtetutës, me propozimin e ministrit të Mbrojtjes, Këshilli i Ministrave

VENDOSI:

1. Në vendimin nr. 280, datë 15.1.1996 të Këshillit të Ministrave, bëhen këto ndryshime:
a) Pika 5 ndryshohet si më poshtë vijon:

“5. Marrësit në ruajtje do të lidhin kontratë qiraje për çdo periudhë që do të përdorin objektet fortifikuese.”.
b) Pika 6 ndryshohet si më poshtë vijon:
“6. Lidhja e kontratës së qirasë për këto objekte të bëhet sipas legjislacionit në fuqi për dhënien me qira të pasurisë shtetërore.”.
2. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.

